ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
21 พ.ค. 2558

สรุปตลาดภาคเช้า
ตลาดภาคปรับตัวเพิ่มขึ้น ขณะที่ตลาดรอบบ้านปรับตัวลดลง สำหรับตลาดไทยยังถูกกดดันจากการประกาศลดอัตราดอกเบี้ยของธนาคาร แต่ได้ปัจจัยบวกจากราคาน้ำมันดิบที่ปรับเพิ่มขึ้นหนุนหุ้นกลุ่มพลังงาน และได้มุมมองบวกต่อบันทึกประชุม FOMC ปิดตลาดเช้าดัชนีเปลี่ยนแปลงเพิ่มขึ้น 5.12 จุด (+0.34%) มาอยู่ที่ 1,525.23 จุด มูลค่าซื้อขาย 1.7 หมื่นล้านบาท
 
แนวโน้ม ภาคบ่าย
เราคาดว่าดัชนีจะทรงตัว เรามองแนวโน้มเศรษฐกิจไทยยังคงกดดัน Sentiment ของตลาดในระยะกลาง แนะนำกลยุทธ์ Sell into strength โดยแนวต้านสำคัญมองที่ 1,530 จุด โดยหุ้นกลุ่มที่เราแนะนำรอรับลึกคือ หุ้นกลุ่มรับเหมาที่มีประเด็นเงินอัดฉีดจากภาครัฐรออยู่ สำหรับกลุ่มธนาคารที่ปรับลงมา เรายังไม่แนะนำให้สะสม โดยมองความเสี่ยงของ GDP ไทยจะส่งผลต่อสมมติฐานการเติบโตของสินเชื่อโดยตรง
 
วิเคราะห์ทางเทคนิค
WIN ราคาปิด 0.99 บาท
แนวรับ 0.97 บาท           แนวต้าน 1.10 บาท
แนว cut loss หากใกล้จะหลุด 0.95 บาท
กราฟ WIN  ฟื้นตัวขึ้นมาจากแนว Oversold โดย RSI สามารถปรับขึ้นและตัดเส้นสัญญาณซื้อรอบใหม่ ขณะที่กราฟแท่งเทียนอยู่ในระหว่างการสร้าง V-shape เพื่อเข้าสู่โครงสร้างใหญ่ W-shape ที่มีแนวต้าน 1.10 บาท แนะนำซื้อเก็งกำไร
 
NEP ราคาปิด 0.86 บาท
แนวรับ 0.85 บาท           แนวต้าน 1.00 บาท
แนว cut loss หากใกล้จะหลุด 0.82 บาท
กราฟ NEP ไต่ระดับช้าๆขึ้นมาต่อเนื่องตลอดสัปดาห์  และดีดตัวแรงในวันนี้ทำให้เกิดสัญญาณซื้อที่น่าจะรุนแรงแบบ Bullish Engulfing ในแท่งเทียนขณะที่ RSI มี buy signal ในระดับต่ำ ทำให้มี gap ในการวิ่งได้ยาวขึ้น  แนะนำซื้อเก็งกำไร 
 
เด็กแนว
ชลบุรี  เมื่อวานชวนกินแบล็ค วันนี้ชวนพักผ่อนที่ชลบุรี เพราะนอกจากกระแสดอกเบี้ยต่ำทำให้ leasing กลับมา hot แล้วนั้น  เมื่อวานนี้  รมต. คมนาคม  ได้เปิดแผนและวิสัยทัศน์ในการพัฒนาประเทศโดยเฉพาะภาคการก่อสร้าง และการขนส่งทั้งระบบ ทำให้เห็นภาพขนาดใหญ่ของประเทศ  สิ่งที่บริษัทหนึ่งกำลังรอคอยคือการขยายวัสดุก่อสร้างในเขตภาคกลางและตะวันออก ซึ่งนั่นก็คือ CCP เนื่องจากแผนเดิมที่ชะลอไปนั้น บริษัทตั้งเป้าของการขายเสาเข็ม หมอนรถไฟแบบคอนกรีต  และวัสดุอื่นๆ  ที่เกี่ยวกับการสร้างทาง ดังนั้น งานนี้ถือว่าได้โอกาสแล้วที่ CCP จะมีฝันที่เป็นจริงในการขายทั้งหมอนและเสาไปในปริมาณมาก  เส้นทางรถไฟ ภาคกลางไปตะวันออก เป็นแนวคาดหวังของบริษัทในการได้รับออเดอร์ส่วนใหญ่นี้ และกลุ่มผู้รับเหมาไม่ว่าจะเป็น CK, STEC, ITD ก็ล้วนแล้วแต่สั่งของจากทางบริษัททั้งนั้น ถือว่าส้มหล่นซะที อุตส่าห์รอมาร่วมปี    
 
กราฟราคาหุ้นตกต่ำมาตั้งแต่ต้นปี หลังจากไม่มี story อะไรออกมาเพิ่มเติม  โดยเฉพาะประเด็นด้านงานก่อสร้างภาครัฐ  แต่ราคาที่ตกมากเกินไปส่งผลดีในเวลานี้ เพราะมัน Oversold และเป็นของถูก เมื่องานเข้าราคาหุ้นจึงน่าซื้อ และมี down side ค่อนข้างต่ำ เด็กแนวว่านี่คือโอกาสในการเข้าเก็งกำไรรอบนี้  แนวต้านเป็น V-shape ที่ 1.40 บาทแป๊บเดียวก็ถึง